смешки за Кучета
Строителна площадка. Край на работния ден. Кранист решава да си почине директно в кабината. Красота! Седи си, почива си: 100 грама + 200 + 200 + 100...
И му станало толкова хубаво, че решил изобщо да не слиза, за да не му се налага да се качва на другия ден. Така и заспал...
8 сутринта, да слиза долу за чиста вода си е самоубийство. От кабината оглежда цялата територия долу, вижда пазача и му крещи:
- Ей, пич!
От пресъхналото му гърло обаче не излиза глас. Но слава Богу, пазачът го забелязва и започва пантомима:
Кранистът, изобразявайки ходещ човек с пръсти, шепне:
- "Отиди"...
Пазачът утвърдително кимва.
Кранистът, потривайки пръсти шепне:
- "Купи."
Пазачът утвърдително кимва.
Кранистът, показвайки V, шепне:
- "Две."
Пазачът утвърдително кимва.
Кранистът, рисува силует с две ръце, шепне:
- "Бутилки."
Пазачът утвърдително кимва.
Кранистът, духвайки въображаема пяна, шепне:
- "Бира."
Пазачът утвърдително кимва.
Кранистът, потривайки си гърлото, шепне:
- "Да разквася."
Пазачът утвърдително кимва, затваря си очите с две ръце, а после ги открива и въпросително гледа краниста.
Полудял, кранистът, зъл като куче, слиза от крана и се нахвърля на пазача:
- Да ти е*а майката! Помолих те - Отиди. Купи. Две. Бутилки. Бира. Да разквася. А ти?!
Пазача:
- Всичко ти разбрах, но просто уточнявах (затваря си очите с две ръце, а после ги открива) ТЪМНА или СВЕТЛА!